**Príloha č. 1 - Špecifikácia zákazky**

**PREDMET PLNENIA:**

Predmetom plnenia je zabezpečiť:

* Základné a opakované oboznamovanie pre práce vo výškach a nad voľnou hĺbkou v zmysle:
* §7, ods. 5, zákona NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov
* §3, vyhlášky MPSVaR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov
* Nariadenia vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov
* Forma oboznámenia – prezenčná (teoretická časť a praktický výcvik).

**CIEĽOVÁ SKUPINA OBOZNAMOVANIA:**

Zamestnanci BVS, a.s., vykonávajúci práce v zmysle § 3, ods.1, písm. c) vyhlášky MPSVaR č. 147/2013 Z. z., práce:

a) vo výške nad 1,5 m, ak nemožno pracovať z pevnej a bezpečnej pracovnej podlahy,

b) z pohyblivej pracovnej plošiny,

c) z rebríka vo výške nad 5 m,

t.z., zamestnanci, ktorí sa pohybujú, resp. vykonávajú činnosti, kde hrozí nebezpečenstvo pádu z výšky alebo do hĺbky, zosunutím alebo prepadnutím, pričom musia pri práci použiť OOPP proti pádu z výšky. Použitie OOPP proti pádu z výšky má skôr preventívny charakter a využíva hlavne spôsoby zaujatia pracovnej polohy na zabránenie pádu.

Ide o práce ako napr. vstup do šácht, kanálov, komôr, vodojemov, nádrží a pod., pohyb po rebríku, ak je zamestnanec chodidlami vo výške väčšej ako 5 m, činnosti na streche, ako aj výkon údržby, opráv, čistiacich prác a pod. vo výške (resp. nad voľnou hĺbkou) nad 1,5m, kedy sú zamestnanci istení pomocou OOPP proti pádu z výšky, a pod.

**RÁMCOVÝ OBSAH OBOZNAMOVANIA:**

* Zákon č. 311/2001 Z. z. Zákonník práce v znení neskorších predpisov, Zákon č. 124/2006 Z. z. v znení neskorších predpisov, zákon č. 125/2006 Z. z. v znení neskorších predpisov, Zákon č. 355/2007 Z. z. v znení neskorších predpisov, Vyhláška MPSVaR č. 147/2013 Z. z. v znení neskorších predpisov, Nariadenie vlády č. 392/2006 Z. z., Vyhláška MPSVaR č. 356/2007 Z. z. v znení neskorších predpisov
* STN EN: 131-1, 341+AC+A1, 353-1, 353-2, 354, 355, 358, 360, 361, 362, 363, 364+AC, 365, 397+A1, 795, 813, 892, 1868
* základné pojmy a odborné termíny,
* teória pohybu a zaisťovania na pracoviskách vo výškach a nad voľnou hĺbkou,
* konštrukcie, funkcie, údržba, skladovanie, vykonávanie prehliadok a skúšanie špeciálnej techniky, osobných ochranných pracovných prostriedkov proti pádu, ďalej len OOPP
* získanie základných návykov pre používanie OOPP,
* získanie adaptácie na výškovú expozíciu.

**Cieľom oboznámenia** je získať / zlepšiť znalosti, zručnosti a techniku bezpečnej práce vo výškach a nad voľnou hĺbkou v systémoch zadržania, pracovného polohovania a zachytenia pádu.

Obsahom praktickej časti by malo byť priebežné zaisťovanie pri výkone činností / pohybe, zaisťovanie na mieste práce, spúšťanie a vyťahovanie. Súčasťou praktickej časti musí byť aj nácvik záchrany a evakuácie zamestnanca / sebaevakuácie zamestnanca z hĺbky / výšky vytiahnutím nahor / spustením nadol pomocou záchranných (evakuačných) systémov. Školenie a praktický výcvik zamerať na reálne pracovné činnosti vo výškach a nad voľnou hĺbkou zamestnancov BVS, a.s. so simuláciou situácií z praxe. Upozorniť na vývoj pracovnej úrazovosti s praktickými príkladmi z praxe v tejto oblasti.

**MIESTO REALIZÁCIE OBOZNAMOVANIA:**

Základné oboznámenie a periodické oboznámenie sa budú realizovať v zmysle konkrétnej objednávky:

* V priestoroch Bratislavskej vodárenskej spoločnosti, a.s. (prednostne)
* V určených školiacich priestoroch Uchádzača (na základe dohody)

**POŽIADAVKY NA UCHÁDZAČA:**

1. Uchádzač musí preukázať, že je držiteľom oprávnenia v zmysle Vyhlášky MPSVaR č. 356/2007 Z. z., ktorou sa ustanovujú podrobnosti o požiadavkách a rozsahu výchovnej a vzdelávacej činnosti, o projekte výchovy a vzdelávania, vedení predpísanej dokumentácie a overovaní vedomostí účastníkov výchovnej a vzdelávacej činnosti.

* 01.1 Výchova a vzdelávanie zamestnancov a vedúcich zamestnancov.

1. Oboznamovanie lektorsky zabezpečiť osobami, ktoré sú v zmysle oprávnenia Národného inšpektorátu práce v rozsahu 01.1 Výchova a vzdelávanie zamestnancov a vedúcich zamestnancov spôsobilé vykonávať školenia. Lektori, ktorí budú poskytovať služby musia byť držiteľmi platného písomného dokladu „Preukazu“ o absolvovaní školenia na prácu vo výške v skupine 07.1 Výchova a vzdelávanie zamestnancov pracujúcich vo výške, v zmysle prílohy č. 8 vyhlášky MPSVaR č. 356/2007 Z. z.

1. Objednávateľ musí mať k dispozícii platné oprávnenia na lektorskú činnosť a na konkrétny predmet výchovy a vzdelávania všetkých lektorov, ktorí vykonávajú činnosť počas platnosti zmluvy.
2. Uchádzač musí preukázať, že disponuje potrebnými priestormi, umožňujúcimi výkon teoretickej časti oboznámenia aj praktickej časti oboznámenia (Bratislava). Na základe vzájomnej dohody sa stanoví minimálny počet účastníkov pre realizáciu oboznámenia. Výkon oboznámenia (teoretickej časti aj praktického výcviku) vykonávať v určených priestoroch BVS, a.s. (prednostne), resp. v určených priestoroch uchádzača (Bratislava), na základe miesta konania určeného v objednávke.
3. Uchádzač zabezpečí vlastné materiálno-technické vybavenie pre realizáciu oboznámení a potrebných praktických výcvikov.
4. **Dokumentácia, ktorú musí Uchádzač poskytnúť**

* Vzorový projekt výchovy a vzdelávania k rozsahu 01.1 Výchova a vzdelávanie zamestnancov a vedúcich zamestnancov v zmysle vyhlášky MPSVaR č. 356/2007 Z. z., spracovaný v súlade s požiadavkami tohto zadania.
* Čestné prehlásenie uchádzača, že lektori pre oboznámenie v zmysle tohto zadania sú schválení vo Vzorovom projekte výchovy a vzdelávania k rozsahu 01.1 Výchova a vzdelávanie zamestnancov a vedúcich zamestnancov v zmysle vyhlášky MPSVaR č. 356/2007 Z. z.